
BIROULUI PERMANENT
AL
CAMEREI DEPUTAŢILOR

	Vă înaintăm, alăturat, raportul asupra proiectului de Lege privind Programul "Un autoturism pentru fiecare familie", transmis spre dezbatere în fond, Comisiei pentru buget, finanţe şi bănci, cu adresa nr. PL-x nr. 237/2020 din 29 aprilie 2020.
În raport cu obiectul şi conţinutul său, proiectul de lege face parte din categoria legilor ordinare.



PREŞEDINTE,
Bogdan-Iulian HUȚUCĂ

RAPORT 
asupra proiectului de Lege privind Programul "Un autoturism pentru fiecare familie "

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci a fost sesizată pentru dezbatere în fond, cu proiectul de Lege privind Programul "Un autoturism pentru fiecare familie ", transmis  cu adresa nr. PL-x nr. 237/2020 din 29 aprilie 2020.
	Senatul, în calitate de primă Cameră sesizată, a adoptat proiectul de lege ca urmare a depășirii termenului de adoptare, potrivit art.75 alin.(2) teza a III-a din Constitutia României republicată.	
Conform prevederilor art. 75 din Constituţia României, republicată şi ale art. 92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 
Consiliul Legislativ a avizat favorabil inițiativa legislativă, conform avizului nr. 176/05.03.2020.  
Consiliul Economic și Social avizează negativ proiectul de act normativ, conform adresei nr. 987 din 18.02.2020. 
Comisia pentru drepturile omului, culte şi problemele minorităţilor naţionale,  Comisia pentru egalitatea de şanse pentru femei şi bărbaţi și Comisia pentru transporturi şi infrastructură au avizat favorabil proiectul de act normativ. 
Guvernul României nu susține adoptarea inițiativei legislative, conform adresei nr. 9324/23.08.2023. 
Proiectul de lege are ca obiect de reglementare aprobarea Programului „Un autoturism pentru fiecare familie”, care vizează acordarea unei finanţări nerambursabile, în valoare maximă de 35.000 lei, persoanelor fizice care au în întreţinere sau în îngrijire trei sau mai mulţi copii ori copii cu nevoi speciale, în vederea achiziţionării unui autoturism nou, de minim şapte locuri, care respectă standardul EUR05 sau EUR06.
Potrivit prevederilor art. 62 şi art.133 din Regulamentul Camerei Deputaţilor, republicat, cu modificările ulterioare, membrii Comisiei pentru buget, finanțe și bănci au examinat proiectul de lege în ședința, cu prezență fizică și online, din data de 10 februarie 2026. La şedinţa comisiei, deputații și-au înregistrat prezența conform listelor de prezență. 
La dezbaterea proiectului de lege a participat, în calitate de invitat, domnul  György Attila - Subsecretar de stat  în Ministerul Finanțelor.   
[bookmark: _GoBack]În urma examinării proiectului de lege şi a opiniilor exprimate, membrii Comisiei pentru buget, finanţe şi bănci au hotărât, cu majoritate de voturi, să transmită plenului Camerei Deputaților prezentul raport prin care se propune respingerea  proiectului de Lege privind privind Programul "Un autoturism pentru fiecare familie", având în vedere impactul bugetar al prevederilor acestei inițiative legislative asupra bugetului general consolidat.  
În raport cu obiectul şi conţinutul său, proiectul de lege face parte din categoria legilor ordinare.

	PREȘEDINTE
Bogdan-Iulian HUȚUCĂ
	SECRETAR,
Iulius-Marian FIRCZAK

	


Şef serviciu,
Giorgiana Ene

Consilier parlamentar,
Amalia Roșu 

